ทิวเขากะชีน

**ทิวเขากะชีน** เป็นกลุ่มพื้นที่สูงที่มีป่าหนาทึบ ตั้งอยู่ทางตะวันออกเฉียงเหนือสุดของรัฐกะชีน ประเทศพม่า ประกอบด้วยทิวเขาหลายแห่งที่ส่วนใหญ่ทอดยาวในแนวเหนือ-ใต้ รวมถึงทิวเขาย่อยกุมอนบูน ซึ่งยอดเขาที่สูงสุดคือ บูนผาบูน ความสูง  ซึ่งเป็นหนึ่งในยอดเขาที่โดดเด่นของเอเชียตะวันออกเฉียงใต้ ทิวเขากะชีนเป็นที่อยู่อาศัยของชาวกะชีน

## ภูมิศาสตร์
พื้นที่ภายในบริเวณทิวเขากะชีนมีขนาดประมาณ  และประกอบด้วยทิวเขาหลายแห่ง ส่วนใหญ่ทอดยาวไปทางเหนือและใต้ และถูกตัดผ่านด้วยหุบเขา ทั้งหมดนำไปสู่แม่น้ำอิรวดี ซึ่งเป็นจุดระบายน้ำจากทั่วประเทศ

## การบริหารของอังกฤษ
ตามระเบียบการปกครองชนเผ่าในทิวเขากะชีน พ.ศ. 2438 รัฐบาลอังกฤษรับผิดชอบด้านการบริหารจัดการดินแดนทางฝั่งซ้ายของแม่น้ำอิรวดีในส่วนที่อยู่ทางใต้ของแม่น้ำเมคะ และทางฝั่งขวาของพื้นที่ทางใต้ของเส้นที่ลากจากจุดบรรจบกันของแม่น้ำเมลิคะกับแม่น้ำเมคะ ผ่านขอบทางเหนือของเขตลาบานซึ่งรวมถึงเหมืองหยกด้วย ชนเผ่าทางเหนือของเส้นแบ่งนี้ได้รับแจ้งว่า หากพวกเขางดปล้นสะดมด้านใต้ของเส้นแบ่ง พวกเขาก็จะไม่ถูกรบกวน ส่วนด้านใต้ของเส้นแบ่งนั้น จะมีการบังคับใช้สันติภาพและเก็บส่วยเล็กน้อย โดยมีการแทรกแซงกิจการส่วนตัวของพวกเขาน้อยที่สุด

เป้าหมายหลักของนโยบายการสร้างพรมแดนอาณานิคมอังกฤษคือการปลดอาวุธชนเผ่า และการสร้างถนนชายแดนและถนนภายใน ชาวกะชีนตกอยู่ภายใต้ "ปฏิบัติการตำรวจ" ของอังกฤษหลายครั้งและมีการส่งกองกำลังรบสองครั้ง:

### การรุกรานของอังกฤษ พ.ศ. 2435-36
เมืองบะมอถูกอังกฤษยึดครองเมื่อวันที่ 28 ธันวาคม พ.ศ. 2428 และปัญหาต่าง ๆ ก็เริ่มขึ้นแทบจะในทันที สารวัตรทหารได้ดำเนินการลงโทษอย่างต่อเนื่อง แต่ในเดือนธันวาคม 1892 ขบวนตำรวจที่กำลังจะไปตั้งฐานที่มั่นที่ซีมาถูกโจมตีอย่างหนัก และในเวลาเดียวกัน เมืองมยิจีนาถูกนักรบกะชีนบุกโจมตี กองกำลังทหาร 1,200 นายถูกส่งไปปราบกบฏ นักรบกะชีนได้รับความพ่ายแพ้ครั้งสุดท้ายที่ปาลาบ แต่ก่อนหน้านั้น เจ้าหน้าที่อังกฤษ 3 นายได้รับบาดเจ็บ และ 3 นายเสียชีวิต และทหารซีปอยพร้อมผู้ติดตามอีก 102 นายบาดเจ็บและเสียชีวิต

### การรุกรานของอังกฤษ พ.ศ. 2438-39
การ "ประพฤติมิชอบ" อย่างต่อเนื่องของชาวกะชีนซานาที่อยู่นอกเขตการปกครองทำให้มาตรการลงโทษเป็นสิ่งจำเป็นในสายตาของอาณานิคมอังกฤษ ไม่มีการตอบโต้ใด ๆ เกิดขึ้นนับตั้งแต่การโจมตีเมืองมยิจีนาเมื่อ ธันวาคม พ.ศ. 2435 ในเวลานั้น กองกำลังทหารสองกองถูกส่งไป กองหนึ่งมีทหาร 250 นายจากมยิจีนา อีกกองหนึ่งมีทหาร 200 นายจากโม่ก้อง โดยเคลื่อนพลในเดือนธันวาคม พ.ศ. 2438 การต่อต้านนั้นมีน้อยมากและการต่อสู้ส่งผลให้ฝ่ายอังกฤษได้รับชัยชนะอย่างเด็ดขาด กองกำลังสารวัตรทหารจำนวนมากประจำการอยู่ที่มยิจีนา โดยมีด่านตรวจหลายแห่งในทิวเขากะชีน

### เหตุการณ์เปียนหม่า
ใน พ.ศ. 2453 ซึ่งเป็นปีสุดท้ายของราชวงศ์ชิง อังกฤษได้เข้ายึดครองเมืองพีมอ (เปียนหม่า) ใน *[[Pianma Incident|เหตุการณ์เปียนหม่า]]* รวมทั้งส่วนหนึ่งของรัฐกะชีนเหนือในปัจจุบันใน พ.ศ. 2469–2460 และส่วนหนึ่งของรัฐว้าใน พ.ศ. 2483

## หลังพม่าได้เอกราช

พม่าสละสิทธิ์ หมู่บ้านทางตะวันออกของพีมอ (เปียนหม่า) และ กอลาม (กูลาง) ที่อยู่ติดกัน และ กางฝาง (กั่งฝาง) ให้แก่ประเทศจีน พ.ศ. 2503 เป็นการยุติข้อพิพาทเรื่องเขตแดนทางการเมือง แม้ว่าทิวเขากะชีนจะได้รับการปกครองตนเองค่องข้างมากภายใต้รัฐธรรมนูญปี พ.ศ. 2490 แต่รัฐบาลพม่าก็ได้ผนวกรวมเข้ากับส่วนอื่นของประเทศ อย่างไรก็ตาม การดำเนินการดังกล่าวก็เผชิญกับการต่อต้านจากกลุ่มต่าง ๆ เช่น กองทัพเอกราชกะชีน ซึ่งต่อสู้กับรัฐบาลมาตั้งแต่ พ.ศ. 2504

## อ้างอิง

## แหล่งข้อมูลอื่น
*What is behind clashes in Myanmar's Kachin hills?
*Geology of an amber locality in the Hukawng Valley, Northern Myanmar
*The Geology of Burma (Myanmar)

หมวดหมู่:เทือกเขาในประเทศพม่า